rejauldu/bengali-wikipedia huggingface dataset:
শচীন্দ্র কলেজ বাংলাদেশের একটি শিক্ষাপ্রতিষ্ঠান। কলেজটি হবিগঞ্জ জেলার বানিয়াচং উপজেলার নাগুরায় অবস্থিত।   ইতিহাস  ১৯৯৮ সালে বানিয়াচংয়ের নাগুরায় এই কলেজটি প্রতিষ্ঠা করেন স্থানীয় শিক্ষানুরাগী শচীন্দ্র লাল সরকার। বর্তমানে কলেজটিতে ৩টি বিষয়ে অনার্সসহ প্রায় ৩ হাজার ৫০০ শিক্ষার্থী অধ্যয়ন করছেন। এটি হবিগঞ্জ জেলার দ্বিতীয় বৃহত্তম কলেজ।   বহিঃসংযোগ      তথ্যসূত্র   বিষয়শ্রেণী:হবিগঞ্জ জেলার মহাবিদ্যালয় বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
দহি বাইগানা  বা দই বেগুন হল একটি সুপ্রসিদ্ধ ওড়িয়া খাবার যা বিশেষ করে উৎসবের সময় দই (দই) এবং বেগুন একসাথে মিশিয়ে তৈরি করা হয়। এই খাবারটি পেঁয়াজ এবং রসুন ব্যবহার না করেই তৈরি করা যেতে পারে, বিশেষ করে যখন কিছু শুভ উৎসবে এই রান্না করা হয়, তখন এতে পেঁয়াজ এবং রসুন যোগ করার অনুমতি দেওয়া হয় না।  এই রান্নাটি উড়িষ্যার রন্ধনশৈলীর অন্তর্গত একটি সুস্বাদু ও জনপ্রিয় খাবার। উড়ীষ্যার অন্যান্য খাবারের মতোই এই রান্নার খ্যাতি উড়িষ্যা জেলার সীমানার বাইরে পৌছে গেছে। প্রতিবেশি রাজ্য পশ্চিমবঙ্গেও এই পদটি কোথাও কোথাও রান্না করা হয়।   উপাদান বেগুন এবং দই ছাড়াও, কেউ উদ্ভিজ্জ তেল বা ঘি, সরিষার বীজ, জিরা ( জিরা ), মেথি বীজ ( মেথি ), মৌরি বীজ ( পান মহুরি ), শুকনো লঙ্কা ( সুখিলা লঙ্কা মারিচা ), কারি পাতা ( ভ্রুশঙ্গ পাত্র ) ইত্যাদি উপাদান এই রান্নায় ব্যবহার করতে পারেন। মৌরি, আদা, কাঁচা মরিচ, লবণ ও চিনি এই রান্নার মশলা হিসাবে ব্যবহার হয়।  প্রকারভেদ কাশ্মীরি রন্ধনশৈলীতে দহি বাইগানার কিছু ভিন্ন প্রকরনের রন্ধন প্রক্রিয়া দেখা যা।য় কারণ কাশ্মীরি সংস্করণের থালায় মশলা বাটা এবং প্রচুর লংকা গুঁড়া যোগ করা হয় যা ওড়িয়া রন্ধন শৈলীর থেকে অনেক ভিন্ন। কাশ্মীরি রন্ধনশৈলীতে দই বেগুনের রং ঠিক হলুদ সাদা হয়না। বরং এই প্রকার দই বেগুনের কিছুটা সোনালি বর্ন থাকে।   তথ্যসূত্র   বিষয়শ্রেণী:ভারতের নিরামিষ পদ বিষয়শ্রেণী:বেগুনের পদ বিষয়শ্রেণী:ওড়িয়া রন্ধনশৈলী
ইদ্রিস ইবনে আবদুল্লাহ () ছিলেন ইদ্রিসি রাজবংশের প্রতিষ্ঠাতা এবং প্রথম শাসক। তাঁকে ইদ্রিস আল আকবার বলেও ডাকা হয় এবং তিনি একজন হাসনানিদ(ইমাম হাসানের বংশধর)।তিনি ৭৮৮ থেকে ৭৯১ সাল পর্যন্ত শাসন করেছেন। তার প্রতিষ্ঠিত রাজবংশ মরক্কোতে ইসলামের বিস্তারে ভূমিকা রেখেছে।A History of the Maghrib in the Islamic Period, Jamil M. Abun-Nasr, 1987, p. 52 বংশগত দিক থেকে তিনি রাসুল মুহাম্মাদ (সা.) এর প্র-প্র-প্র-দৌহিত্র এবং হাসান ইবনে আলীর প্র-পৌত্র।এই ইদ্রিসি রাজবংশই মরক্কো রাষ্ট্র প্রতিষ্ঠায় প্রাথমিক ভূমিকা পালন করে।এজন্য ইদ্রিস ইবনে আবদুল্লাহ কে মরক্কোর ফাউন্ডিং ফাদার হিসেবে অভিহিত করা হয়।    জীবনী  ইদ্রিস ইবনে আবদুল্লাহ ছিলেন রাসুল মুহাম্মাদ এর দৌহিত্র হাসান ইবনে আলীর প্র-পৌত্র। ইদ্রিসের ভাই মুহাম্মদ ও ইবরাহিম বিদ্রোহকালে আব্বাসীয়দের হাতে নিহত হন। ৭৮৬ সালে ফাখের যুদ্ধে পরাজয়ের পর ইদ্রিস পালিয়ে যেতে সক্ষম হন এবং মাগরেবে (বর্তমান মরক্কো) আশ্রয় নেন। এখানে তিনি ইদ্রিসি রাজবংশের প্রতিষ্ঠা করেন।  থাম্ব|প্রথম ইদ্রিসের মাজার (সবুজ ছাদবিশিষ্ট) ৭৮৯ সালে তিনি ওয়ালিলায় আসেন। এখানে জারহুন পাহাড়ের নিকটে মাওলাই ইদ্রিস শহর প্রতিষ্ঠা করেন। এই শহরটি স্থানীয় বার্বা‌রদের আবাসস্থলের পাশে ছিল। এছাড়া তিনি ফেজ শহরও প্রতিষ্ঠা করেছিলেন। ইদ্রিস আওরাবা নেতা ইসহাক বিন মুহাম্মদের কন্যা কানজাকে বিয়ে করেন। ইদ্রিসি রাজবংশের প্রতিষ্ঠার মাধ্যমে আন্দালুসের পর আব্বাসীয় খিলাফত থেকে স্বাধীন দ্বিতীয় মুসলিম রাষ্ট্রের জন্ম হয়।  ইদ্রিস উত্তর মরক্কোর অনেক অঞ্চল জয় করেছিলেন। ৭৮৯ সালে তিনি তিলামসান অধিকার করেন। ৭৯১ সালে তিনি আব্বাসীয় গুপ্তচরের হাতে বিষপ্রয়োগে নিহত হন। তাকে মাওলাই ইদ্রিসে দাফন করা হয়।   আরও দেখুন   ইদ্রিসি রাজবংশ  উত্তর আফ্রিকার ইতিহাস   তথ্যসূত্র    Julien, Charles-André, Histoire de l'Afrique du Nord, des origines à 1830, original edition in 1931, new edition by Payot, Paris, 1994  Abum-Nasr, Jamil M. (1987). A History of the Maghrib in the Islamic Period.   বহিঃসংযোগ    Muslim rulers at hukam.net  বিষয়শ্রেণী:ইদ্রিসি রাজবংশ বিষয়শ্রেণী:৮ম শতাব্দীতে আফ্রিকার সম্রাট বিষয়শ্রেণী:মরক্কান জাইদি বিষয়শ্রেণী:৭৪৫-এ জন্ম বিষয়শ্রেণী:৭৯১-এ মৃত্যু বিষয়শ্রেণী:৮ম শতাব্দীর মরক্কান ব্যক্তিত্ব বিষয়শ্রেণী:মাওলাই ইদ্রিস জেরহাওনের ব্যক্তিত্ব বিষয়শ্রেণী:বিষপ্রয়োগে মৃত্যু বিষয়শ্রেণী:নিহত সম্রাট বিষয়শ্রেণী:শহর প্রতিষ্ঠাতা বিষয়শ্রেণী:৮ম শতাব্দীর আরব ব্যক্তি বিষয়শ্রেণী:বিষক্রিয়ায় মৃত্যু বিষয়শ্রেণী:নগর প্রতিষ্ঠাতা বিষয়শ্রেণী:আরব রাজা বিষয়শ্রেণী:৮ম শতাব্দীতে খুন হওয়া রাজশাসক
এয়ার মার্শাল শাহ মোহাম্মদ জিয়াউর রহমান বাংলাদেশ বিমান বাহিনীর একজন অবসরপ্রাপ্ত কর্মকর্তা। তিনি ২০০৭ থেকে ২০১২ পর্যন্ত বিমান বাহিনীর প্রধান ছিলেন। তিনি ১৯৭৬ সালের ২৯ ডিসেম্বর বাংলাদেশ বিমান বাহিনীতে জিডি(পি) শাখায় পাইলট অফিসার হিসেবে কমিশন লাভ করেন। তিনি বাংলাদেশ বিমান বাহিনীতে কমিশনপ্রাপ্তদের মধ্যে প্রথম বিমান বাহিনী প্রধান । তার পূর্বসূরী ফখরুল আজম পাকিস্তান বিমান বাহিনীতে কমিশনপ্রাপ্তদের মধ্যে সর্বশেষ বিমান বাহিনী প্রধান।  প্রাথমিক জীবন ১৯৫৫ সালে গোপালগঞ্জে জন্ম গ্রহণ করেন জিয়া । ১৯৭৫ সালের ১০ মার্চ 'ফ্লাইট ক্যাডেট' হিসেবে বাংলাদেশ বিমান বাহিনীতে যোগদান করেন এবং '৭৬ এর ২৯ ডিসেম্বর জিডি(পি) (উড্ডয়ন) শাখায় পাইলট অফিসার পদ পান ।  বিমান বাহিনীতে জীবন জিয়া ছিলেন একজন দক্ষ বৈমানিক এবং উড্ডয়ন প্রশিক্ষক । তিনি বিমান বাহিনীর বিভিন্ন স্কোয়াড্রনে কাজ করেছেন । ২৫ এবং ৩৫ নং স্কোয়াড্রন লিডার ছিলেন তিনি । তিনি টাঙ্গাইল বিমান ঘাঁটি এবং চট্টগ্রাম বিমান ঘাঁটির এয়ার অফিসার কমান্ডিং হিসেবে দায়িত্ব পালন করেন । ২০০৭ এর ৮ এপ্রিল তিনি বিমান বাহিনী প্রধানের দায়িত্ব পান। তারপরের মাসে (২৪শে মে) এয়ার মার্শাল পদে উন্নীত হন। বিমান বাহিনী প্রধানের দায়িত্ব পাওয়ার আগে তিনি সহকারী বিমান বাহিনী প্রধান (পরিচালন ও প্রশিক্ষণ) ছিলেন। ২০১২ সালের ১২ জুন তিনি বিমান বাহিনী থেকে অবসর নেন।  তথ্যসূত্র  বিষয়শ্রেণী:বিমান বাহিনী প্রধান (বাংলাদেশ) বিষয়শ্রেণী:বাংলাদেশ বিমান বাহিনীর এয়ার মার্শাল বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি
করুনা শুকলা (জন্ম ১ আগস্ট ১৯৫০) ভারতের ১৪তম লোকসভার একজন সদস্য। তিনি ছত্রিশগড়ের জেনজির সাংসদীয় এলাকা থেকে নির্বাচিত সাংসদ। তিনি ভারতীয় জনতা পার্টির (বিজেপি) হয়ে রাজনীতি করতেন। তবে বর্তমানে ভারতীয় জাতীয় কংগ্রেসের হয়ে রাজনীতি করেন।   জন্ম ও ব্যক্তিগত জীবন  করুনা শুকলা ১৯৫০ সালের ১ আগস্ট মধ্যপ্রদেশের গোয়ালিয়র শহরে জন্মগ্রহণ করেন। তিনি ভারতের সাবেক প্রধানমন্ত্রী অটল বিহারী বাজপেয়ীর ভাগ্নি। তিনি মাধব শুকলাকে বিয়ে করেন। তার একটি ছেলে এবং একটি মেয়ে সন্তান রয়েছে।   রাজনীতি  ২০০৯ সালে করবা আসন থেকে ভারতীয় জাতীয় কংগ্রেস প্রার্থী চরণ দাস মহানের নিকট পরাজিত হন। তিনি ২০১৩ সালের ২৫ অক্টোবরে বিজেপির সাথে ৩২ বছরের সম্পর্ক ত্যাগ করে পদত্যাগ করেন।http://www.ndtv.com/article/election-2014/atal-bihari-vajpayee-s-niece-karuna-shukla-joins-congress-slams-narendra-modi-489116 http://timesofindia.indiatimes.com/india/AB-Vajpayees-niece-Karuna-Shukla-quits-BJP/articleshow/24741480.cms ২০১৪ সালের ২৭ ফেব্রুয়ারিতে ভারতীয় জাতীয় কংগ্রেসে যোগ দিয়ে বিলাশপুর এলাকা থেকে লোকসভা নির্বাচনে অংশ নেন। তবে বিজেপি প্রার্থী লাখান লাল সালুর কাছে ১,৭৬,৪৩৬ ভোটের ব্যবধানে পরাজিত হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:ছত্তিশগড়ের ভারতীয় জাতীয় কংগ্রেসের রাজনীতিবিদ বিষয়শ্রেণী:২০২১-এ মৃত্যু বিষয়শ্রেণী:চতুর্দশ লোকসভার সদস্য বিষয়শ্রেণী:গোয়ালিয়রের ব্যক্তি বিষয়শ্রেণী:ছত্তিশগড়ের লোকসভা সদস্য বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী বিষয়শ্রেণী:ছত্তিশগড়ের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:লোকসভার নারী সদস্য বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:ছত্তিশগড়ের রাজনীতিতে নারী
বাইবেল কোরআন ও বিজ্ঞান (ফরাসি: La Bible, le Coran et la Science), ধর্মতত্ত্বীয় তুলনামূলক একটি গবেষণা গ্রন্থ। ফরাসি পণ্ডিত   ড.মরিস বুকাইলি ইসলাম ধর্মে ধর্মান্তরিত হওয়ার পরে এটি লিখেছেন। ১৯৭৬ সালে বইটি লিখেছিলেন। লেখক বিজ্ঞানের মাপকাঠিতে বাইবেল এবং কোরআন-এর বৈজ্ঞানিক অধ্যয়ন পরিচালনা করেছেন। বইটি আরবি সহ প্রায় সতেরোটি ভাষায় অনুবাদ করা হয়েছে।The Bible, The Qur'an and Science  ধর্ম ও বিজ্ঞানের সম্পর্ক  নিরুপণে লেখক তার গবেষণার জন্য তিনটি গ্রন্থ নির্বাচন করেন , এর মধ্যে দুটি হল ধর্মগ্রন্থ যথা কোরআন ও বাইবেল আর তৃতীয়টি হল বিজ্ঞান। এগুলোর অধ্যয়নের মাধ্যমে তার কাছে যে নিরিক্ষা পর্যবেক্ষণ বেরিয়ে এসেছে তা হল - ঈশ্বরের কাছ থেকে আসা ঐশী গ্রন্থ একমাত্র আল-কোরআন। কারণ এতে বিজ্ঞানের সত্যের সাথে সাংঘর্ষিক কিছু পাওয়া যায়নি । অথচ লেখকের মতে, আজ মানুষের কাছে যে গ্রন্থটি আছে, তারা যাকে পবিত্র বলে বর্ণনা করেন এবং তারা একে তৌরাত ও ইঞ্জিল বলে থাকেন, একত্রে  যার নাম বাইবেল (নতুন সমাচার ও পুরনো সমাচার৷ সহ), পর্যবেক্ষণে দেখা গেছে যে, এটি পৌরাণিক কাহিনী, ত্রুটি এবং দ্বন্দ্বে ভরা । মানুষের হস্তক্ষেপে ঝুটলানো হয়েছে ; কাজেই এটি ঈশ্বরের কাছ থেকে আসা ঐশীবাণী হতে পারে না। এভাবে আরও এন্তার বক্তব্যে একটি সুদীর্ঘ গবেষণার ফল স্বরুপ ড.মরিস বুকাইলি রচনা করেন তার বিখ্যাত বই বাইবেল,কোরআন ও বিজ্ঞান" । বইটি ১৩৯৮ হিজরিতে (১৯৭৮ খ্রিস্টাব্দে) একই সাথে দুবার আরবিতে অনুবাদ করা হয়েছিল, যার একটির শিরোনাম বৈরুতে ছিল : "তৌরাত, ইঞ্জিল, কোরআন এবং বিজ্ঞান"। অন্যটি কায়রোতে (দারুল মাআরেফ) শিরোনাম : "আধুনিক বিজ্ঞানের আলোকে পবিত্র ধর্মগ্রন্থ  অধ্যয়ন।" অনুবাদকদের নাম দুটি সংস্করণে উল্লেখ করা হয়নি। তারপরে এটি শেখ হাসান খালেদ (লেবাননের মুফতি) দ্বারা অনুবাদ করা হয়েছিল। ১৪০৭ হিজরিতে বৈরুতে ইসলামিক ব্যুরো দ্বারা মুদ্রিত হয়েছিল : "তৌরাত, ইঞ্জিল, কোরআন ও বিজ্ঞান" নামেكتاب: لمحات في علوم القرآن واتجاهات التفسير، تأليف: الدكتور محمد بن لطفي الصباغ، الناشر: المكتب الإسلامي، الطبعة الثالثة 1990م، ص: 301.  ড.মরিস বুকাইলির বই এবং পদ্ধতি ব্যাপকভাবে বিশেষকরে দেশ বিদেশের মুসলিম ও অমুসলিম সাধারণ বা বোদ্ধা সর্বস্তরের পাঠক মহলে আলোচিত, সমালোচিত হয়েছে । একদিকে মুসলিমদের দ্বারা এটি প্রশংসিত হলেও অপরদিকে ইহুদি ও খ্রিষ্টবাদি পশ্চিমা পণ্ডিত, গবেষকরা এর সমালোচনা করেছেন । তারা বইটিকে বিষয়ভিত্তিক ও অবৈজ্ঞানিক বলে মন্তব্য করেছেন । বিভিন্ন স্থানে তার উপস্থাপিত বৈজ্ঞানিক তত্ত্বের উপর তারা বিরোধিতা করেছেন। উদাহরণ স্বরূপ, গবেষক ট্যানার অ্যাডিসের মতো অনেক সমালোচক দেখতে পেয়েছেন যে, মরিস বুকাইলি মহাবিশ্ব, সমান্তরাল মহাবিশ্ব এবং দৃশ্যমান মহাবিশ্বের সম্প্রসারণ প্রমাণ করতে যে রেফারেন্স এবং কোরানের আয়াতের উপর নির্ভর করে তিনি যে ব্যাখ্যা বিশ্লেষণ ও তার চিন্তাধারা উপস্থাপন করতে চেয়েছেন তা "স্পষ্টভাবে ভুল"।Taner Edis. Ghost in the Universe. Quotes from page 14. Prometheus Books. দ্য ওয়াল স্ট্রিট জার্নাল অনুসারে যদিও মরিস বুকাইলির পদ্ধতি এবং বইগুলি "বেশিরভাগ মূলধারার পণ্ডিতদের দ্বারা অবজ্ঞা ও অস্বীকার করা হয়েছে" তবে বাইবেল কোরআন ও বিজ্ঞান বইটি সাধারণ মুসলমানদের মধ্যে ইসলামিক ঐতিহ্যের প্রতি গর্বকে উন্নীত করেছে এবং নও মুসলিম সহ ইসলামের দিকে এমন অনেক ধর্মান্তরিতদের আকৃষ্ট করতে এটি গুরুত্বপূর্ণ ভূমিকা পালন করেছে ।  আরও দেখুন  বাইবেলে মুহাম্মাদ  বার্নাবাসের বাইবেল  কল্কি অবতার আওর মুহাম্মদ সাহাব  তথ্যসূত্র  বিষয়শ্রেণী:১৯৭৬-এর বই বিষয়শ্রেণী:ইসলাম ও বিজ্ঞান বিষয়শ্রেণী:ইসলামি গ্রন্থ
সবুজ ভেলভেট বাংলাদেশের জনপ্রিয় লেখক মুহম্মদ জাফর ইকবালের লেখা গল্প বই। গল্প বইটি ট্রেন ভ্রমণরত দুইটি যাত্রির কথোপকথন ও অন্যান্য ঘটনা নিয়ে লেখা। ২০০৩ সালের একুশে বইমেলায় এটি প্রথম প্রকাশিত হয়। বইটির প্রচ্ছদ একেঁছেন ধ্রুব এষ । গ্রন্থস্বত্ব ইয়াসমিন হক এর।  কাহিনী সংক্ষেপ গল্পটি শুরু হয় শারমিন নামক মহিলার ট্রেনে যাত্রা দিয়ে। শারমিনের বয়স ৩৭ বছর, তিনি জাতিসংঘের একজন উচ্চ পদের কর্মকর্তা। তিনি ট্রেনে ভ্রমণ করে ঢাকায় যাবার সিদ্ধান্ত নেন। কিন্তু মোহসিন নামক একজন অফিসার উনাকে বাধা দিচ্ছেন। তবুও তিনি ট্রেনে যাত্রা করেন। উনার পাশে বসে অশিক্ষিত এক ব্যক্তি যে সবুজ ভেলভেট রঙের প্যান্ট পরে আছে। উনার ও অশিক্ষিত যুবক এর কথোপকথন এ গল্পের মূল বিষয় বস্তু। একজন সাধারণ মানুষের ধ্যানধারনা এ গল্পে ফুটিয়ে তুলা হয়েছে। অতি পার্থক্য সহিত দুজন মানুষের কথোপকথন দিয়ে এগিয়ে যেতে থাকে গল্প।  নাট্যরূপ সবুজ ভেলভেট গল্পের উপর ভিত্তি করে একই নামে একটি নাটক নির্মাণ করা হয়। নাটকটি চিত্রনাট্য রচনা করেন আজাদ আবুল কালাম এবং পরিচালনা করেন আবু রায়হান জুয়েল। ২০১২ সালে   ঈদে এনটিভিতে নাটকটি প্রচারিত হয়। এতে প্রধান চরিত্রে অভিনয় করেছেন তারিন জাহান (শারমিন) ও আজাদ আবুল কালাম (সবুজ ভেলভেট পরা ব্যক্তি)। অন্যান্য চরিত্রে অভিনয় করেছেন তৌফিক ইমন, আশোক বেপারী। এ নাটকে অভিনয় করে তারিন মেরিল-প্রথম আলো পুরস্কার ২০১২ এর সেরা অভিনেত্রী (নাটক) বিভাগে সমালোচনা পুরস্কার লাভ করেন।   আরও দেখুন  রুহান রুহান  তথ্যসূত্র   বহিঃসংযোগ   রকমারি.কম-এ সবুজ ভেলভেট  বিষয়শ্রেণী:২০১০-এর উপন্যাস বিষয়শ্রেণী:মুহম্মদ জাফর ইকবালের বই বিষয়শ্রেণী:বাংলা ভাষার উপন্যাস
পাভেল ভ্যাচেস্লাভোভিচ গুস্টেরিন ( রুশ : Павел Вячеславович Густерин; জন্ম ১৬ এপ্রিল, ১৯৭২) একজন রাশিয়ান প্রাচ্যবিদ ।   শিক্ষা  পাভেল গুস্টেরিন টোভার স্টেট ইউনিভার্সিটি (ইতিহাস বিভাগ; ১৯৯৪), মস্কো স্টেট বিশ্ববিদ্যালয়ের এশিয়ান ও আফ্রিকান দেশের ইনস্টিটিউট (মিখাইল ভ্যাসিলিভিচ লোমোনোসভের নামে নামকরণ করা হয়েছে; ২০০১), এবং রাশিয়ান ফেডারেশনের পররাষ্ট্র মন্ত্রণালয়ের কূটনৈতিক একাডেমি (আন্তর্জাতিক সম্পর্ক বিভাগ; ২০১১) থেকে স্নাতক পাশ করেছেন।   জীবনী  পাভেল গুস্টেরিন ১৯৭২ সালের ১৬ এপ্রিল রাশিয়ার টারভার অঞ্চলের কিমরিতে জন্মগ্রহণ করেন।  ২০০১-২০০৩ সালে, তিনি রাশিয়ান একাডেমি অফ সায়েন্সেসের প্রকাশনা সংস্থা «Восточная литература» ("প্রাচ্য সাহিত্য") এর সম্পাদক ছিলেন।  ইয়েমেনে তার ব্যবসায়িক সফর (২০০৩-২০০৫) থেকে ফিরে আসার পর তিনি «Азия и Африка сегодня» (“ এশিয়া এবং আফ্রিকা টুডে”), «Вопросы истории» (“ঐতিহাসিক সমস্যা”), «Высия и Африка сегодня» ("হায়ার এডুকেশন টুডে"), «Дипломатическая служба» (“ কূটনৈতিক পরিষেবা ”), «Исламоведение» (“ ইসলামিক স্টাডিজ ”), «Мир музея» (“ওয়ার্ল্ড অফ মিউজিয়াম”), «Новая и новейшая история» ("নতুন এবং সমসাময়িক ইতিহাস”), «Православный Палестинский сборник» (“অর্থোডক্স প্যালেস্টাইন সংগ্রহ”), “আল-মাউতাওয়াসেট”, ইত্যাদি, সেইসাথে রেফারেন্স বই «Йеменская Республика и её города» (“রিপাবলিক অফ ইয়েমেন অ্যান্ড ইটস টাউনস”, মস্কো, ২০০৬), এনসাইক্লোপিডিক রেফারেন্স বই (“আরব প্রাচ্যের শহর", মস্কো, ২০০৭), এবং প্রবন্ধের সংগ্রহ "Первый российский востоковед Дмитрий Кантемир / প্রথম রাশিয়ান প্রাচ্যবিদ দিমিত্রি কান্তেমির " (মস্কো, ২০০৮), ইত্যাদি জার্নালে বেশ কিছু নিবন্ধ প্রকাশ করেন। ।  ২০০৬-২০১৩ সালে, তিনি রাশিয়ান একাডেমি অফ সায়েন্সেসের ইনস্টিটিউট অফ ওরিয়েন্টাল স্টাডিজের আরব ও ইসলামিক স্টাডিজ সেন্টারের একজন গবেষক ছিলেন।  ২০১৩ সাল থেকে, তিনি রাশিয়ান ইনস্টিটিউট ফর স্ট্র্যাটেজিক স্টাডিজের সেন্টার ফর এশিয়ান অ্যান্ড মিডল-ইস্ট স্টাডিজের একজন গবেষক হিসেবে দায়িত্ব পালন করছেন।   নির্বাচিত গ্রন্থপঞ্জি    Йеменская республика и её города. এম. , ২০০৬। আইএসবিএন ৫-৭১৩৩-১২৭০-৪  Города Арабского Востока. এম. , ২০০৭।আইএসবিএন 978-5-478-00729-4 এর কীওয়ার্ড  Первый российский востоковед Дмитрий Кантемир / প্রথম রাশিয়ান প্রাচ্যবিদ দিমিত্রি কান্তেমির। এম. , ২০০৮।আইএসবিএন ৯৭৮-৫-৭৮৭৩-০৪৩৬-৭  1Советская разведка на Ближнем и Среднем Востоке в ১৯২০—৩০-х годах. Саарбрюккен, ২০১৪।আইএসবিএন ৯৭৮-৩-৬৫৯-৫১৬৯১-৭  মধ্যপ্রাচ্য: অতীত এবং বর্তমান।  পর্ব ১  . সারব্রুকেন, ২০১৫।আইএসবিএন ৯৭৮-৩-৬৫৯-৬৬৪০১-৪   তথ্যসূত্র    লেখক সম্পর্কে। — ইন: পিভি গুস্টেরিন। প্রথম রাশিয়ান প্রাচ্যবিদ দিমিত্রি কান্তেমির। মস্কো, ২০০৮, পৃ. ১১০।  বিষয়শ্রেণী:রুশ প্রাচ্যবিদ বিষয়শ্রেণী:ইসলামের পণ্ডিত বিষয়শ্রেণী:মধ্যপ্রাচ্যের ইতিহাসবিদ বিষয়শ্রেণী:মস্কো স্টেট ইউনিভার্সিটির প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম
সমকামিনী, সমকামী, উভকামী বা কামিনী এবং হিজড়ারা শ্রীলঙ্কায় মানবাধিকার বঞ্চিত এবং আইনগতভাবে বা সমাজে সমপ্রেম বা যৌনতা স্বীকৃত নয়। শ্রীলঙ্কার বিয়ে সম্পর্কিত আইনে বলা আছে একজন পুরুষ অপর একজন নারীকে ধর্মীয়ভাবে বা আদালতের মাধ্যমে বিয়ে করে সংসার করবে। শ্রীলঙ্কার কলম্বো শহরে সমকামীদের আনন্দ মিছিলের আয়োজন করা হয়েছে এবং এরূপ আয়োজনে সমাজ বা রাষ্ট্র বিরূপ মন্তব্যও করেছে। দেশটিতে পুলিশ কর্তৃক পুরুষ সমকামীদের গ্রেফতারের খবর প্রায়ঃশই শোনা যায়।  ২০১০ সালে যুক্তরাষ্ট্রে অনুষ্ঠিত 'সমকামীদের হয়রানি করা যাবেনা' সম্মেলনে শ্রীলঙ্কার সরকারদলীয় প্রতিনিধিরা যোগ দিয়েছিলো এবং শ্রীলঙ্কায় সমকামীদেরকে কোনো রূপ হয়রানি বা অত্যাচার করা হবেনা বলে তারা স্বাক্ষর করে, যদিও সমকামিতা বৈধ করার ব্যাপারে তারা কিছু বলেনি।Anti-LGBTI push at U.N. falls short Erasing 76 Crimes সমলিঙ্গের যৌনতার ব্যাপারে আইন শ্রীলঙ্কা যখন ব্রিটিশদের শাসনাধীন ছিলো তখন ৩৬৫-এ ধারা নামের একটি আইন তৈরি করা হয় যেটি ছিলো প্রকৃতিবিরুদ্ধ যৌনতা সম্পর্কিত আইন, এই আইন অনুযায়ীই শ্রীলঙ্কায় সমকামিতা অবৈধ। আধুনিক শ্রীলঙ্কায় '১৬ বছরের নিচে কেউ দৈহিক মিলন করতে পারবেনা' নামক একটি আইন চালু করা হয়, এই আইনটি ছিলো বিষমকামিতার ক্ষেত্রে।  ২০১৭ সালের জানুয়ারীতে শ্রীলঙ্কার রাষ্ট্রপতি মৈত্রীপাল সিরিসেনা বলেন যে তার দেশে সব ধরনের মানবাধিকার রক্ষা করা হবে যদিও সমকামিতার পক্ষে সরকার কিছু বলেনি।Sri Lanka Keeps Homosexuality A Crime, But Bans Anti-LGBT Discrimination NewNowNext  স্বীকৃতি সেরকমভাবে যদিও কোনো প্রকার সামাজিক স্বীকৃতি নেই, তবে তারপরেও সমকামী যুগলরা শহুরে শিক্ষিত সমাজে কিছুটা স্বাধীনভাবে চলাফেরা করতে পারে। যদিও শ্রীলঙ্কার শিক্ষিত সমাজে সমকামিতা এখনো ট্যাবু এবং সমাজে সমকামীদের প্রতি ঘৃণা আছে।  সংবিধানে বৈষম্যবাদ নিয়ে আইন অনুচ্ছেদ ১২ শ্রীলঙ্কা সরকারের এক প্রতিনিধি দল ২০১৪ সালে সুইজারল্যান্ডে অনুষ্ঠিত এক মানবাধিকার বিষয়ক সম্মেলনে যোগ দিয়ে বলে যে, তাদের দেশে সমকামীদেরকে রাষ্ট্রীয় ভাবে শাস্তি দেওয়া হয়না। শ্রীলঙ্কার সংবিধানের অনুচ্ছেদ ১২ তে বলা আছেঃTHE CONSTITUTION OF THE DEMOCRATIC SOCIALIST REPUBLIC OF SRI LANKA  সারাংশ ছক  সম-লিঙ্গের মানুষের মধ্যে যৌন সম্পর্ক বৈধ? 15px|No দৈহিক মিলনের জন্য ন্যূনতম বয়স 15px|No কর্মক্ষেত্রে বৈষম্যবিরোধী আইন 15px|No যেকোনো পণ্য ও সেবাব্যবস্থার ক্ষেত্রে বৈষম্যবিরোধী আইন 15px|No অন্যান্য সবক্ষেত্রে বৈষম্যবিরোধী আইন (অসরাসরি বৈষম্য, ঘৃণামূলক বক্তব্যসহ) 15px|No সমলিঙ্গের মানুষের মধ্যে বিয়ে 15px|No সমলিঙ্গের মানুষের মধ্যে সম্পর্কের স্বীকৃতি 15px|No সমলিঙ্গের মানুষের যুগল দ্বারা সৎ বাচ্চা দত্তক 15px|No সমলিঙ্গের মানুষের যুগল দ্বারা যুগ্ম বাচ্চা দত্তক 15px|No সামরিক বাহিনীতে সমকামী, সমকামিনী এবং হিজড়াদের ঢুকার অনুমতি 15px|No বৈধ লিঙ্গ পরিবর্তনের অনুমতি 15px|No লিঙ্গপরিবর্তনের আকাঙ্ক্ষাকে রোগ হিসেবে আখ্যা না দেওয়া 15px|No বাচ্চা জন্মের পর উভয় যুগলদের জন্যে সরাসরি পিতৃত্ব/মাতৃত্ব 15px|No সমকামিনীদের জন্য টেস্ট-টিউব পদ্ধতিতে বাচ্চা নেওয়ার অনুমতি 15px|No পুরুষ সমকামীদের জন্য বাণিজ্যিক গর্ভভাড়া 15px|No (সমকামী-বিষমকামী সকল যুগলদের জন্য বাণিজ্যিক গর্ভভাড়া অবৈধ) পুরুষ সমকামীদের রক্তদানের অনুমতি 15px|No  তথ্যসূত্র  বিষয়শ্রেণী:সমকামিতা বিষয়শ্রেণী:এলজিবিটিকিউ অধিকার বিষয়শ্রেণী:শ্রীলঙ্কা
থাম্ব|258x258পিক্সেল|১.২ পাউন্ড এম১১২ ডিমোলিশন চার্জ, ভেতরে রয়েছে সি-৪ বিস্ফোরক। নিম্নমানের অস্ত্র ও গোলাবারূদ ধ্বংস করে ফেলার জন্য ব্যবহার করা হচ্ছে। আঘাত সংবেদনশীলতা (ইংরেজি: Shock sensitivity), হচ্ছে কোনো বিস্ফোরক বা রাসায়নিক যৌগের, সংঘর্ষ বা বিস্ফোরণের ফলে হঠাৎ প্রয়োগকৃত সংকোচনের প্রতি সংবেদনশীলতার তুলনামূলক পরিমাপ। বিস্ফোরক বা রাসায়নিক যৌগের ক্ষেত্রে আঘাত সংবেদনশীলতা নির্ণয় করা হয়। এটির উদ্দেশ্য কোনো বিস্ফোরকের নিরাপত্তা পরীক্ষা করা। এই কারণে কোনো পদার্থ ব্যবহারের সময় পদার্থের আঘাত সংবেদনশীলতা নির্ণয় করা প্রয়োজন। আঘাত সংবেদনশীলতা নির্ণয়ে বিভিন্ন প্রকার পরীক্ষা ও ফলাফল নির্ণয়ে বিভিন্ন প্রকার সূচক ব্যবহৃত হয়। এদের মধ্যে সবচেয়ে প্রচলিত পরীক্ষাটি হচ্ছে রটার ইমপ্যাক্ট টেস্ট, যার ফলাফল ব্যাখ্যা করা হয় Fol নামে। Fol (ফল্‌) হচ্ছে ইংরেজি- Figure of Insensitivity, অর্থাৎ বা অসংবেদনশীলতার চিত্র। প্রচলিত পদ্ধতিতে সংঘর্ষ পরীক্ষায় কমপক্ষে আরো ৪টি পরীক্ষা করা হয়, এবং বিস্ফোরণের আঘাত সংবেদনশীলতা পরিমাপে বিভিন্ন রকমের "গ্যাপ টেস্ট" করা হয়। "জুলিয়াস-পিটারস কেজি" নামের একটি উল্লেখযোগ্য জার্মান প্রতিষ্ঠান এসকল পরীক্ষার জন্য প্রয়োজনীয় পরীক্ষণ সরঞ্জাম প্রস্তুত করে।  শক-সংবেদনশীল উপকরণগুলি একটি শীতল, শুষ্ক জায়গায় সংরক্ষণ করা উচিত এবং তাপ এবং শক থেকে রক্ষা করা উচিত।    তথ্যসূত্র   বিষয়শ্রেণী:বিস্ফোরক বিষয়শ্রেণী:রসায়ন
কুইম: ফর ডাইকস অফ অল সেক্সুয়াল পারসুয়েসন্স একটি যৌন ইতিবাচক লেসবিয়ান ম্যাগাজিন যা ১৯৮৯ এবং ১৯৯৪ সালের মধ্যে প্রকাশিত হয়েছিল   ২০০১ সালে প্রকাশিত আরও একটি সংখ্যা সহ। ম্যাগাজিনটি সোফি মুরকক এবং লুলু বেলিভিউ দ্বারা সম্পাদিত হয়েছিল, যারা এর আগে <i id="mwEA">অন আওয়ার ব্যাকসে</i> আলোকচিত্র সম্পাদক হিসেবে কাজ করেছিলেন, এটি নারীদের আদিরসাত্মক প্রথম মার্কিন ম্যাগাজিন। প্রভাব  এর মধ্যে রয়েছে ১৯৭৯-১৯৯২ সালের মধ্যে লন্ডনে নির্মিত শকিং পিঙ্ক একটি নারীদের জাইন,  চেইন প্রভার  একটি লেসবিয়ান এস/এম ক্লাব যা ১৯৮৭ সালে ভক্সহলে চালু হয়, এবং শিলা ম্যাকলাফলিনের ১৯৮৭ সালের চলচ্চিত্র শি মাস্ট বি সিইং থিংস।  পত্রিকাটির একটি অনিয়মিত প্রকাশনা চক্র ছিল যা তহবিল এবং বিষয়বস্তু কখন উপলব্ধ ছিল তার উপর নির্ভর করত।    বিষয়বস্তু এবং অবদানকারী    তথ্যসূত্র    বহিঃসংযোগ    টাম্বলারে কুইম ম্যাগাজিন । বিষয়শ্রেণী:লেসবিয়ান সম্পর্কিত ম্যাগাজিন বিষয়শ্রেণী:লেসবিয়ান পর্নোগ্রাফিক ম্যাগাজিন বিষয়শ্রেণী:যুক্তরাজ্যের বিলুপ্ত ম্যাগাজিন বিষয়শ্রেণী:মহিলাদের ইরোটিকা ও পর্নোগ্রাফি বিষয়শ্রেণী:যৌন ইতিবাচকতা বিষয়শ্রেণী:১৯৮৯-এ প্রতিষ্ঠিত ম্যাগাজিন বিষয়শ্রেণী:২০০১-এ বিলুপ্ত ম্যাগাজিন বিষয়শ্রেণী:এলজিবিটি ইরোটিকা বিষয়শ্রেণী:লেসবিয়ান ইরোটিকা বিষয়শ্রেণী:লেসবিয়ান বিডিএসএম বিষয়শ্রেণী:যুক্তরাজ্যের লেসবিয়ান সংস্কৃতি বিষয়শ্রেণী:যুক্তরাজ্যের ইরোটিকা ম্যাগাজিন বিষয়শ্রেণী:বিডিএসএম সাহিত্য বিষয়শ্রেণী:পর্নোগ্রাফিক নারীদের ম্যাগাজিন
তাকি উদ্দিন সুবকি বা তাকি উদ্দিন আস-সুবকি যার পূর্ণ নাম আবুল হাসান তাকি উদ্দিন আলী ইবনে আবদুল কাফি ইবনে আলী আল-খাজরাজি আল-আনসারি আস-সুবকি (আরবি: أبو الحسن تقي الدين علي بن عبد الكافي بن علي الخزرجي الأنصاري السبكي ; ইংরেজি: Abu Al-Hasan Taqī al-Dīn Ali ibn Abd al-Kafi ibn Ali al-Khazraji al-Ansari al-Subkī) সুন্নি ইসলামের একজন বিখ্যাতFranz Rosenthal, Muslim intellectual and social history: a collection of essays, p 26.  শাফিঈ পণ্ডিত,Yossef Rapoport, Marriage, Money and Divorce in Medieval Islamic Society, p 101.   হাদিস বিশারদ, আইনবিদ,Leigh Chipman, The World of Pharmacy and Pharmacists in Mamlūk Cairo, p. 149.  কুরআনের ব্যাখ্যাকারী এবং দামেস্কের প্রধান বিচারক ছিলেন।   জন্ম  তাকি উদ্দিন আস-সুবকি মিশরের সুবক গ্রামে জন্মগ্রহণ করেন।   শিক্ষা তিনি কায়রোতে অসংখ্য ইসলামি পণ্ডিতদের কাছ থেকে বিভিন্ন বিষয়ে শিক্ষা অর্জন করেন। মহাগ্রন্থ আল-কুরআনের  তাফসির সম্পর্কীয় জ্ঞান অর্জন করেন আল-ইরাকি-এর কাছ থেকে। ইলমে হাদিস বা হাদিসের জ্ঞান লাভ করেন আল-দিমিয়াতির কাছ থেকে। আর কুরআন সুন্নাহ ভিত্তিক পবিত্র আইন বা ইলমে ফিকহ  অর্জন করেন ইবনে রিফা'-এর নিকট থেকে।  এভাবে প্রমুখ পণ্ডিতদের দ্বারা তিনি  তার শিক্ষা অর্জন করেন। এছাড়াও তাকি উদ্দিন সুবকি সিরিয়া, আলেকজান্দ্রিয়া ও হিজাজের সুবিজ্ঞ আলেমদের কাছ থেকে হাদিসের জ্ঞান অর্জনের জন্যও ভ্রমণ করেছিলেন। অবশেষে তিনি ইবনে তুলুন মসজিদ-এ অবস্থিত মনসুরিয়া স্কুলে শিক্ষকতা করেন।  প্রধান বিচারক হিসেবে তিনি তরুণ বয়সে মিশর ত্যাগ করে চলে যান সিরিয়ায় এবং সেখানে তিনি  বসতি স্থাপন করেন। একসময় তিনি সিরিয়ার প্রধান বিচারক নিযুক্ত হন।  দামেস্কের উমাইয়া মসজিদের দায়িত্ব প্রপ্ত হন এবং বেশ কয়েকটি কলেজে অধ্যাপকের পদে তিনি  উন্নীত হন। তাকি উদ্দিন আস-সুবকি সতের বছর পর্যন্ত প্রধান বিচারক হিসেবে দায়িত্ব পালন করেন। অবশেষে তিনি অসুস্থ হয়ে পড়লে তার স্থলাভিষিক্ত হিসেবে আসীন হন তারই ছেলে তাজ উদ্দিন আস-সুবকি। তাকি উদ্দিন কায়রোতে ফিরে আসেন।  রচনাবলি  শিফাউস সিকাম ফি জিয়ারাতি খাইরিল আনাম (شفاء السقام في زيارة خير الأنام)  মৃত্যু তিনি ৭৫৬ হিজরি মুতাবেক ১৩৫৫ খ্রিষ্টাব্দে কায়রোতে মৃত্যু বরণ করেন।   আরও দেখুন   আশআরি এবং মাতুরিদি পণ্ডিতদের তালিকা  মুসলিম ধর্মতত্ত্ববিদদের তালিকা  সুফিদের তালিকা  তাজ উদ্দিন আস-সুবকি  বাহাউদ্দিন আস-সুবকি  তথ্যসূত্র  বিষয়শ্রেণী:১২৮৪-এ জন্ম বিষয়শ্রেণী:১৩৫৫-এ মৃত্যু বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:১৪শ শতাব্দীর আরব ব্যক্তি বিষয়শ্রেণী:আশআরি বিষয়শ্রেণী:শাফিঈ ব্যক্তি বিষয়শ্রেণী:শায়খুল ইসলাম বিষয়শ্রেণী:সুন্নি ফিকহ পণ্ডিত বিষয়শ্রেণী:সুন্নি মুসলিম পণ্ডিত বিষয়শ্রেণী:সুন্নি ইমাম বিষয়শ্রেণী:সুন্নি সুফি বিষয়শ্রেণী:মিশরীয় সুফি বিষয়শ্রেণী:মিশরীয় ইমাম বিষয়শ্রেণী:মিশিরীয় সুন্নি মুসলিম পণ্ডিত বিষয়শ্রেণী:মুহাদ্দিস বিষয়শ্রেণী:মুফাসসির বিষয়শ্রেণী:তাইমিয়ার সমালোচক বিষয়শ্রেণী:ইবনুল কাইয়ুমের সমালোচক বিষয়শ্রেণী:যুক্তিবিজ্ঞানী বিষয়শ্রেণী:১৪শ শতাব্দীর মুসলিম ধর্মতত্ত্ববিদ বিষয়শ্রেণী:মামলুক সালতানাতের ধর্মতত্ত্ববিদ বিষয়শ্রেণী:ইবনুল আরাবির সমর্থক বিষয়শ্রেণী:আশআরি ব্যক্তি বিষয়শ্রেণী:মিশরীয় সুন্নি পণ্ডিত
চৌজিন এক্স (জাপানি: 超人X) হল একটি জাপানি অ্যাকশন ও অতিপ্রাকৃত মাঙ্গা সিরিজ যেটি সুই ইশিদা দ্বারা লিখিত ও চিত্রিত। এই সিরিজটি শুএইশার তোনারি নো ইয়ং জাম্প ওয়েবসাইটে জাপানি ভাষায় ও ভিজ মিডিয়া ওয়েবসাইটে ইংরেজি ভাষায় এবং শুএইশার মাঙ্গা প্লাস অনলাইন প্ল্যাটফর্ম এ ইংরেজি, ইন্দোনেশিয়ান, পর্তুগিজ, স্প্যানিশ ও রাশিয়ান ভাষায় প্রকাশিত হয়েছিলো অনিয়মিত সিরিয়ালাইজেশন সহ।   মাঙ্গা  এই মাঙ্গাটি সুই ইশিদা দ্বারা লিখিত ও চিত্রিত যেটি নভেম্বর মাসের ২০২০ সালে প্রথমবার তার টুইটার অ্যাকউন্টে প্রদর্শিত হয়, শিরোনাম এবং কিছু চরিত্রের খসড়া প্রকাশিত হয়। মে ৮, ২০২০ তারিখে এই মাঙ্গাটির লোগো মুক্তি পায়।   তথ্যসূত্র    বহিঃসংযোগ    চৌজিন এক্স - শুএইশার মাঙ্গা প্লাস  চৌজিন এক্স - ভিজ মিডিয়ার শোনেন জাম্প  চৌজিন এক্স - শুএইশার তোনারি নো ইয়ং জাম্প  (জাপানি ভাষায়)  বিষয়শ্রেণী:মাঙ্গা ধারাবাহিক বিষয়শ্রেণী:অ্যাকশন অ্যানিমে ও মাঙ্গা বিষয়শ্রেণী:সেইনেন মাঙ্গা
ঠাকুরগাঁও বাংলাদেশের উত্তরাঞ্চলের রংপুর বিভাগে অবস্থিত একটি শহর। প্রশাসনিকভাবে শহরটি ঠাকুরগাঁও জেলা এবং ঠাকুরগাঁও সদর উপজেলার সদর। এটি ঠাকুরগাঁও জেলার সবচেয়ে বড় এবং প্রধান শহর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং  সৈয়দপুর বিমানবন্দর।বিভাগীয় শহর রংপুর থেকে ঠাকুরগাঁও শহরের দূরত্ব ১০৮ কি.মি.।  জনসংখ্যা ঠাকুরগাঁও শহরের মোট জনসংখ্যা ৯৩,২১৩ জন যার মধ্যে ৪৭,৫০৬ জন পুরুষ এবং ৪৫,৭০৭ জন নারী। এ শহরের পুরুষ এবং নারী অনুপাত ১০৪:১০০।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৫৭ মিটার।  প্রশাসন ১৯৫৮ সালে ঠাকুরগাঁও শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ঠাকুরগাঁও পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১২টি ওয়ার্ড এবং ৩০টি মহল্লায় বিভক্ত ।  ৪০.৫৭ বর্গ কি.মি. আয়তনের ঠাকুরগাঁও শহরের ৩০ বর্গ কি.মি. এলাকা ঠাকুরগাঁও পৌরসভা দ্বারা পরিচালিত হয়।  শিক্ষা ব্যবস্থা ঠাকুরগাঁও শহরের স্বাক্ষরতার হার হলো শতকরা ৫২.৯৯ ভাগ।  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:রংপুর বিভাগের জনবহুল স্থান